Okresná prokuratúra Čadca 
Slovenských dobrovoľníkov 2749/12 A, 022 74 Čadca 4 	

Sp. zn. : Pv 625/12/5502	Čadca, 21.9.2012
EEČ : 2-37-172-2012

U Z N E S E N I E

Trestná vec:	obvinený XXXXX  
Prečin:	Krádež podľa § 212 odsek 2 písmeno e Trestného zákona číslo 300/2005 Zbierky zákonov v znení zákona číslo 313/2011 Zbierky zákonov

Rozhodol: 	prokurátor Okresnej prokuratúry Čadca
Podľa § 220 odsek 1 Trestného poriadku schvaľujem zmier uzavretý medzi: 
obvineným:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
	povolanie: nezamestnaný
a
poškodeným:
1.	XXXXX 
	sídlo organizácie: XXXXX, XXXXX, Slovensko
Obsahom zmieru je:
a.	Výška nahradenej škody alebo škody, na náhradu ktorej sa obvinený zaviazal: 972,23 € 
b.	Peňažná suma určená na všeobecne prospešné účely: 40,00 € 
c.	Konkrétny adresát peňažnej sumy určenej na všeobecne prospešné účely: Kysucká nemocnica s poliklinikou v Čadci, detské oddelenie,  20,- € (č.ú. XXXXX) 
d.	Suma odovzdaná štátu na peňažnú pomoc obetiam trestnej činnosti: 20,00 € 

a súčasne podľa § 215 odsek 1 písmeno g) Trestného poriadku zastavujem trestné stíhanie obvineného
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
	povolanie: nezamestnaný
realizované policajtom Obv.odd. PZ XXXXX pod spisovou značkou ORP-911/OO-CA-2012.
pre prečin krádeže podľa § 212 ods. 2 písm. e/ Trestného zákona na tom skutkovom základe, že v presne nezistený deň v mesiaci jún 2011, v mieste trvalého bydliska, v rodinnom dome XXXXX v obci XXXXX, okres XXXXX vykonal napojenie domu na elektrické vedenie z nemeranej časti prívodného elektrického kábla priamo do elektrickej inštalácie rodinného domu za pomoci elektrického vodiča a to bez elektromera, kde týmto zásahom do elektrického vedenia mohol odoberať elektrickú energiu, nakoľko uvedený dom bol odpojený od dodávky elektrickej energie, pričom odber elektrickej energie bol vykonávaný bez toho, žeby tento bol zaznamenávaný, čím dodávateľovi elektrickej energie, spoločnosti XXXXX spôsobil za obdobie od neoprávneného napojenia sa na elektrické vedenie dodávateľa elektrickej energie až do dňa 20.03.2012, kedy bol neoprávnený odber elektrickej energie ukončený, škodu v sume najmenej 972,23 €, určenú v zmysle vyhlášky Ministerstva hospodárstva SR č. 154/2005 Z. z., pričom odber elektrickej energie podlieha spoplatneniu v zmysle zákona č. 656/2004 Z. z. o energetike v platnom znení.
Odôvodnenie: 
Uznesením povereného príslušníka OO PZ v XXXXX pod sp. zn. ČVS:ORP-911/OO-CA-2012 zo dňa 04.07.2012 bolo XXXXX, nar. XXXXX v Čadci, trvale bytom XXXXX, okres XXXXX podľa § 206 ods. 1 Trestného poriadku vznesené obvinenie pre prečin krádeže podľa § 212 ods. 2 písm. e/ Trestného zákona, na tom skutkovom základe, ako je to uvedené vo výrokovej časti uznesenia povereného príslušníka PZ.  

Ďalej poukazujem na ustanovenie § 220 ods.1 Trestného poriadku, podľa ktorého v konaní o prečine, na ktorý zákon ustanovuje trest odňatia slobody, ktorého horná hranica neprevyšuje päť rokov, môže prokurátor so súhlasom obvineného a poškodeného rozhodnúť o schválení zmieru a zastaviť trestné stíhanie, ak obvinený:

a) vyhlási, že spáchal skutok, za ktorý je stíhaný, a nie sú odôvodnené pochybnosti o tom, že jeho vyhlásenie bolo vykonané slobodne, vážne a určito,

b) nahradil škodu, pokiaľ bola činom spôsobená, alebo urobil iné opatrenia na náhradu škody, alebo inak odstránil ujmu vzniknutú trestným činom, a

c) zloží na účet súdu a v prípravnom konaní na účet prokuratúry peňažnú sumu určenú konkrétnemu adresátovi na všeobecne prospešné účely, a táto peňažná suma nie je zrejme neprimeraná závažnosti spáchaného trestného činu a 

vzhľadom na povahu a závažnosť spáchaného činu, na mieru akou bol trestným činom dotknutý verejný záujem, na osobu obvineného a na jeho osobné a majetkové pomery považuje takýto spôsob rozhodnutia za dostačujúci.

Preskúmaním príslušného spisového materiálu som zistil, že v predmetnej veci sa koná o prečine, na ktorý zákon ustanovuje trest odňatia slobody, ktorého horná hranica neprevyšuje hranicu stanovenú v ustanovení § 220 ods. 1 Trestného poriadku.

Obvinený XXXXX a poškodená spoločnosť XXXXX v zastúpení XXXXX, prostredníctvom probačného a mediačného úradníka Okresného súdu v Čadci uzavreli dňa 14.09.2012 dohodu o zmieri, v rámci ktorej obvinený XXXXX tohto dňa vyhlásil, že spáchal skutok spočívajúci v tom, že v presne nezistený deň v mesiaci jún 2011, v mieste trvalého bydliska, v rodinnom dome XXXXX v obci XXXXX okres XXXXX vykonal napojenie domu na elektrické vedenie z nemeranej časti prívodného elektrického kábla priamo do elektrickej inštalácie rodinného domu za pomoci elektrického vodiča a to bez elektromera, kde týmto zásahom do elektrického vedenia mohol odoberať elektrickú energiu, nakoľko uvedený dom bol odpojený od dodávky elektrickej energie, pričom odber elektrickej energie bol vykonávaný bez toho, žeby tento bol zaznamenávaný, čím dodávateľovi elektrickej energie, spoločnosti XXXXX XXXXX spôsobil za obdobie od neoprávneného napojenia sa na elektrické vedenie dodávateľa elektrickej energie až do dňa 20.03.2012, kedy bol neoprávnený odber elektrickej energie ukončený, škodu v sume najmenej 972,23 €, určenú v zmysle vyhlášky Ministerstva hospodárstva SR č. 154/2005 Z. z., pričom odber elektrickej energie podlieha spoplatneniu v zmysle zákona č. 656/2004 Z. z. o energetike v platnom znení, pričom tento skutok napĺňa znaky skutkovej podstaty prečinu krádeže podľa § 212 ods. 2 písm. e/ Trestného zákona. 

Obvinený slobodne, vážne, zrozumiteľne a určito vyhlásil, že spáchal skutok, za ktorý je stíhaný a pokiaľ ide škodu spôsobenú činom, tak obvinený XXXXX škodu spôsobenú trestným činom a vyčíslenú na sumu 1.221,83 €, vrátane tzv. zisťovacieho poplatku uhradil poškodenému XXXXX XXXXX dňa 28.06.2012, čo potvrdil zástupca poškodeného XXXXX pri konaní pred probačným a mediačným úradníkom na Okresnom súde v Čadci dňa 14.09.2012,

a napokon dňa 21. septembra 2012 obvinený XXXXX do pokladne na Okresnej prokuratúre v Čadci vložil peňažnú sumu vo výške 40,- €, určenú na všeobecne prospešné účely pre Kysuckú nemocnicu s poliklinikou v Čadci, pre detské oddelenie, IČO: 17335469, vo výške 20,- € (číslo účtu: XXXXX) a na peňažnú pomoc obetiam trestnej činnosti vo výške 20,- €. Táto suma je primeraná závažnosti spáchaného trestného činu. 

Obvinený a poškodený s týmto spôsobom vybavenia veci vyslovili súhlas. 

Obvinený XXXXX podľa odpisu z registra trestov súdne trestaný bol v roku 1986, no hľadí sa na neho akoby nebol odsúdený, odsúdenie je zahladené. Pre priestupok nebol postihnutý. Tiež neboli o ňom zistené negatívne poznatky.

Vzhľadom na povahu a závažnosť spáchaného činu, na mieru akou bol trestným činom dotknutý verejný záujem, na osobu obvineného a na jeho osobné a majetkové pomery som dospel k záveru, že takýto spôsob rozhodnutia je dostačujúci. 

Preto som rozhodol tak, ako je uvedené vo výrokovej časti tohto uznesenia.
Poučenie: 
Proti tomuto uzneseniu je podľa § 215 ods. 6 Trestného poriadku prípustná sťažnosť, ktorú možno podať v lehote 3 dní odo dňa jeho oznámenia (doručenia) cestou Okresnej prokuratúry v Čadci na Krajskú prokuratúru v Žiline. Sťažnosť má odkladný účinok. Obvinený a poškodený sú oprávnenými osobami na podanie sťažnosti. Týmto rozhodnutím nie sú dotknuté nároky poškodenej strany na náhradu škody, ktorej sa môže domáhať v príslušnom konaní na súde.

Mgr. Roman Lendóci
prokurátor